ელი კემპერი

ელისაბედ კლეირი კემპერი (ინგლ. Elizabeth Claire Kemper; დ. 2 მაისი, 1980) — ამერიკელი მსახიობი და კომიკოსი. 2009 წლიდან 2013 წლამდე ელი კემპერი NBC-ს კომედიურ სერიალ „ოფისი“-ში, მიმღები მოსამსახურის, კელი ერინ შენონის როლს ასრულებდა. ხოლო მოგვიანებით, Netflix-ის კომედიურ სერიალში, „მტკიცე კიმი შმიდტი“-ში, 2015 წლიდან 2019 წლამდე, მთავარი კიმი შმიდტის როლით თამაშობდა, მოგვიანებით, მას კომედიურ სერიალებში წამყვანი როლის შესრულების გამო ემი (ჯილდო) გადაეცა. იგი ასევე გადაღებულია ამერიკულ კომედიურ ფილმ „მეჯვარეები“-ში, (2011) და „21 ჯამფ სტრიტ“-ში (2012). კემპერმა 2018 წელს, თავისი პირველი ავტობიოგრაფიული წიგნი „My Squirrel Days“ გამოსცა. ელი კემპერი 1980 წლის 2 მაისს, კანზას-სიტიში, მისურის შტატში, აშშ-ში დაიბადა. არის დორონტი ენ დოტისა და დეივიდ ვუდს კემპერის მეორე შვილი. მამამისი მისურის ერთ-ერთი უმდიდრესი ოჯახის შვილი იყო, იგი იყო კომერციული ბანკის აღმასრულებელი დირექტორი კინზას-სიტიში. ელი კემპერი მილდრედ ლეინ კემპერის შვილიშვილია, რომლის სახელობის სამხატვრო მუზეუმიც არსებობს, მისურის შტატის ქალაქ სენტ-ლუისიში, ელის დიდი დიდი ბაბუა უილიამ კემპერი ცნობილი ბანკირი იყო. კემპერი ამერიკული ტელევიზიის მწერალი კერი კემპერის უფროსი დაა. ეთნიკური წარმომავლობით კემპერი იტალიელი (ბაბუამისის მხრიდან), ინგლისელი, ფრანგი და გერმანელია. იგი ამერიკაში კათოლიკურ ეკლესიაში იზრდებოდა. 5 წლის ასაკში, ელი თავის ოჯახთან ერთად ქალაქ სენტ-ლუისიში გადავიდა საცხოვრებლად. მან დაამთავრა „Conway“-ს ელემენტარული სკოლა, ხოლო სწავლა „ჯონ ბუროუზის“ სკოლაში გააგრძელა, სადაც იგი დაინტერესდა თეატრით და იმპროვიზაციული კომედიით. მისი ერთ-ერთი მასწავლებელი მსახიობი ჯონ ჰემი იყო, რომელთან ერთადაც იგი ხშირად იღებდა მონაწილეობას სკოლის სპექტაკლებში. სკოლაში იგი, ჰოკეის გუნდის მონაწილე იყო, თუმცა შემდეგ გადაწყვიტა რომ ყურადღება თეატრზე და სპექტაკლებზე გაემახვილებინა. 2002 წელს იგი გახდა „Princeton“-ის უნივერსიტეტის, ხელოვნების ბაკალავრიატი. ხოლო მოგვიანებით, მან სწავლა ოქსფორდის უნივერსიტეტში განაგრძო. 2012 წელს ელი კემპერს სასიყვარულო ურთიერთობა ამერიკელ კომიკოსთან და პროდიუსერთან მაიკლ კომენთან ჰქონდა, წყვილი 2012 წლის 7 ივლისს დაქორწინდა. წყვილს ორი ვაჟიშვილი ჰყავს, რომლებიც შესაბამისად, 2016 წლის აგვისტოს და 2019 წლის სექტემბერს დაიბადნენ. მოგვიანებით კემპერმა, სატელევიზიო გადაცემა „ღამის შოუ სტეფან კოლბერთთან ერთად“-ში, თქვა რომ მისი ებრაელი მეუღლე თანახმა იყო რომ მათ შვილებს კათოლიკურ ეკლესიაში ესწავლათ. 2018 წელს კემპერმა პირველი აუდიოწიგნი, სახელად: „დღე მარლონ ბუნდოს ცხოვრებაში“ გამოაქვეყნა , ხოლო შემდეგ მსახიობმა ასევე გამოსცა თავისი პირველი ავტობიოგრაფიული წიგნი-„My Squirrel Days“. 2019 წელს, იგი ამერიკული სატელევიზიო გადაცემის, ნიჭიერის მეთოთხმეტე სეზონის ჟიურის წევრი იყო. ↑ Ellie Kemper. TVGuide.com. დაარქივებულია ორიგინალიდან — March 14, 2016. ციტირების თარიღი: April 14, 2016. ↑ 2.0 2.1 Pennington, Gail (December 13, 2009). „From VP queen ...to 'The Office'“. St. Louis Post-Dispatch. ციტირების თარიღი: December 16, 2010. ↑ „Bridal for Dorothy A. Jannarone“. The New York Times. September 7, 1975. ↑ Late Late Show with Craig Ferguson. YouTube (January 26, 2011). ციტირების თარიღი: December 12, 2018. ↑ Steinfeld, Curtis. (December 10, 2014) Profile: Ellie Kemper, Star of Unbreakable Kimmy Schmidt. Vanity Fair. ციტირების თარიღი: April 20, 2017. ↑ 1999 Preseason Women's Field Hockey Roster. FansOnly.com. დაარქივებულია ორიგინალიდან — March 10, 2000. ↑ Tomlinson, Brett (April 15, 2009). „Office Addition“. Princeton Alumni Weekly. დაარქივებულია ორიგინალიდან — April 29, 2009. ციტირების თარიღი: May 23, 2009. ↑ Schwartz, Alison (July 7, 2012). „Ellie Kemper Is Married!“. People. ციტირების თარიღი: October 24, 2019. ↑ Respers, Lisa. (August 2, 2016) 'Unbreakable Kimmy Schmidt' star Ellie Kemper gives birth. ციტირების თარიღი: January 25, 2017. ↑ Moniuskzo, Sara. Ellie Kemper reveals she gave birth last month, shares name (and first photo) of baby no. 2 (5 October 2019). დაარქივებულია ორიგინალიდან — 6 ოქტომბერი 2019. ციტირების თარიღი: 5 October 2019. ↑ „Ellie Kemper of 'The Unbreakable Kimmy Schmidt' Talks Being Catholic With Stephen Colbert“. Faith & Family Media Blog. დაარქივებულია ორიგინალიდან — თებერვალი 28, 2020. ციტირების თარიღი: April 23, 2018. ↑ Perkins, Dennis (March 19, 2018). „John Oliver hijacks homophobe Mike Pence's bunny book with a better one in A Day In The Life Of Marlon Bundo“. AV Club. ციტირების თარიღი: March 19, 2018. ↑ Chan, Tim. (20 October 2018) Ellie Kemper's Irreverent New Book Tracks Her Missteps and Misadventures in Hollywood. Variety Magazine. ციტირების თარიღი: 2 November 2018 ↑ Watch This INSANE 'AGT' Hand Balancing Act Sneak Peek! — Guest Judge Ellie Kemper en-US (2019-07-26). ციტირების თარიღი: 2019-07-28